  Туспуктэм: Ижкар администрацилэн пресс-службаез Майя Бывальцева Выль арлы дасяськон улсын Ижысь Шор карлудэ тылын пиштӥсь куинь выль конструкциос пуктозы. Пырон ӟезьыез, 24 метръем аркаез но часэз таяз арняе пуктыны кутскозы ни. Со сярысь карлэн тӧроез Дмитрий Чистяков «ВКонтакте» мерлыко вотэсысь бамаз ивортӥз. 20 метръем выль ар кызэз шуркынмон шорын пуктыны кутскизы ни. Сое 140 метр гирляндаен, 130 шаръёсын но кизилиосын чеберъялозы. Писпу йылэ солярной пуслы укшась куинь метръем кизили юнматозы. Выль ар кыз вӧзы йӧ кар лэсьтозы, туэ со ӟуч калык выжыкылъёслы сӥземын луоз. Ульчаосын, озьы ик 10 паркъёсын но скверъёсын 600 пӧртэм чеберъянъёсты улӟытозы. Шор ульчаосын сяна, туэ Октябрьлы 10 ар но Клубной ульчаосын тылъёсты ӝуатозы. Тодэ вайытом, 9-10 толсуре Удмуртиын «Выжыкылысь геройёс Тол Бабайлэн вордскем шаераз» XII улосвылкуспо фестиваль ортчоз.  Тегъёс: Выльар Ижкар Удмуртия  